### Beslutning

Socialdemokratiet stillede forslag om, at lokalplanarbejdet stoppes nu.

For forslaget stemte 9 (A, F, Ø), imod stemte 18 (Kalundborg-listen, B, C, O, Frit Borgerligt Fællesskab, V), ingen undlod at stemme.

Kommunalbestyrelsen godkendte herefter økonomiudvalgets indstilling.

### Sagsfremstilling

## Resume og sagens baggrund

Kommunalbestyrelsen besluttede i december 2024 at det videre arbejde med lokalplan for ferie- og fritidscentret Club Røs skulle behandles senest i marts 2025, da det forventedes, at sagen på dette tidspunkt ville være fuldt oplyst. Status er imidlertid, at dette ikke er tilfældet. Sagen lægger op til Kommunalbestyrelsens beslutning om, hvorvidt kommunen fortsat skal afvente udfaldet af den statslige indsigelse inden der træffes beslutning om planforslagene.

Kommunalbestyrelsen godkendte Forslag til Tillæg nr. 12 til [adresse] 2021-2032 og Forslag til Lokalplan nr. 593 for Club Røs*-* et ferie- og fritidscenter på [adresse] på møde den 20. december 2023.

## Indstillinger

Direktøren indstiller, at beslutningen om den videre proces for Forslag til kommuneplantillæg nr. 12 og Forslag til lokalplan nr. 593 afventer afklaring på udfaldet af den statslige indsigelse.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

Projektet omhandler et ferie- og fritidscenter kaldet Club Røs, der er planlagt lokaliseret øst for Ulstrup. Projektet vil bestå af 90 feriehuse og 30 ferielejligheder sammen med en række tilknyttede funktioner som restaurant, café, wellnessfaciliteter, indendørs og udendørs sportsfaciliteter, samt en badesø.

Kommunalbestyrelsen har godkendt forslag til kommuneplantillæg og forslag til lokalplan, der giver grundlag for at realisere projektet. Planforslagene var i offentlig høring i 8 uger i foråret 2024. Der indkom over hundrede høringssvar til planforslagene, herunder en statslig indsigelse imod kommuneplantillægget fra Plan- og Ziggy Nissen med anbefaling fra  Miljøstyrelsen. Kompetencen er efterfølgende flyttet fra Miljøstyrelsen til Styrelsen for Grøn Arealomlægning og Vandmiljø under Ministeriet for Grøn Trepart. Indsigelsen er begrundet i en vurdering af, at planlægningen i det aktuelle omfang strider mod nationale, landskabelige og geologiske interesser.

Når en statslig styrelse fremsætter en indsigelse mod et forslag til kommuneplantillæg har det den konsekvens, at planforslaget ikke kan vedtages endeligt medmindre indsigelsen bliver imødekommet eller trukket tilbage. Kommuneplantillægget udlægger det nødvendige areal til rekreative formål, og lokalplanen kan derfor ikke gennemføres, hvis ikke der er det nødvendige grundlag i kommuneplanen.

I overensstemmelse med sædvanlig praksis gik administrationen i dialog med styrelserne med henblik på at afdække, om det vil være muligt at imødekomme bekymringen for de nationale interesser.

Der blev afholdt møder på administrativt niveau i maj 2024, inkl. besigtigelse, og i august 2024. I forlængelse heraf fremsendte kommunens administration, efter aftale med projektudvikler, i september 2024 en række forslag til konkrete justeringer, der har til hensigt at præcisere den konkrete kontekst samt fjerne enhver tvivl om rummeligheden i planlægningen. Det skal imødegå en bekymring for præcedensvirkning samt gøre det tydeligt, at kommuneplanrammen ikke giver videre mulighed for bebyggelse end det, som indgår i det aktuelle lokalplanforslag med tilknyttet projekt.

Styrelsen meddelte, at planforslaget skal genfremlægges for ministeren mhp. stillingtagen til om indsigelsen skal opretholdes eller ophæves. Kommunen afventer fortsat en tilbagemelding fra Styrelsen, omend administrationen gentagende gange har både mundligt og skriftligt har efterspurgt en afklaring til sagen. Senest har Styrelsen den 26. februar 2025 oplyst, at der ikke er nyt fra Departementet, og at der derfor fortsat ikke er en kendt tidshorisont.

## Økonomiske konsekvenser

Ingen.

### Sagens forløb

06/03/2025 Teknik- og Miljøudvalget

V, O og Frit Borgerligt Fælleskab anbefaler.

Kalundborg-listen stemmer imod.

F tog forbehold.

18/03/2025 Økonomiudvalget

Økonomiudvalget anbefaler, at forslag til lokalplan forelægges til beslutning på april-møderne inklusiv høringssvar.

A og F tager forbehold.

Afbud: Jan Vestergaard